### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2024 har vedtaget Magistratens foranstående indstilling af 10. december 2024.

Magistratsafdelingen for Teknik og Miljø udarbejder notat.

###

.

### Resume

Boligen beliggende [adresse] 339, [adresse], 8230 Aabyhøj har væsentlige udfordringer med indeklimaet og indstilles kondemneret.

Teknik og Miljø fører tilsyn med indeklimaproblemer i boliger i henhold til byfornyelseslovens kapitel 9. Efter denne lov skal byrådet forelægges sager om kondemnering til beslutning.

Det indstilles, at boligen kondemneres i henhold til byfornyelseslovens § 76. Vurderingen beror på kommunens egne vurderinger understøttet af rapport udarbejdet af ingeniørfirma, jf. bilag 1.

Ifølge rapporten er der nærliggende sundhedsfare, i det der er konstateret væsentlige skimmelsvampeforekomster flere steder i lejlighedens konstruktion.

Med en kondemneringsbeslutning træffes der en afgørelse om, at boligen ikke må benyttes til beboelse eller længerevarende ophold på grund af sundhedsfare.

### Beslutningspunkter

Det indstilles:

At boligen beliggende [adresse] 339, [adresse], 8230 Aabyhøj kondemneres.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-12-2024

Maja Laursen: 7

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Magistratsafdelingen for Teknik og Miljøs indstilling af 27. november 2024.

Rådmand Karl Christiansen deltog ikke i sagens behandling.